VEGA præsenterer    
**Bbybites –byder op med blød pop og bidske tekster**   
*Den tidligere VEGAs Udvalgte artist, Bbybites, er klar til at nedlægge Lille VEGA den 25.november med fusioner af flabet rap og forførende sang.*    
   
Den fremadstormende sanger Bbybites kickstartede 2021 med den sprøde single “Bby”, der blev både P3s Uundgåelige og Voice Choice.    
   
Med sin seneste single “Take Me Hard” er Bbybites tilbage med en ny energisk popbasker, der er en opsang til den danske dating kultur, samt et opråb og forsøg på at kalde romantikken og passionen frem igen.

Når Bbybites den 25.november står klar i Lille VEGA, er det med en håndfuld nye sange i bagagen. Hun fortæller:    
   
*“Det har allerede været det vildeste år for mig. Jeg har fået skrevet en masse gode sange, som jeg virkelig føler rammer kernen af, hvem jeg er. Jeg glæder mig helt vildt til at udgive meget mere og til at spille en masse stående koncerter meget snart!”*   
   
Med en legende vokal drager Bbybites paralleller til sangerindens helt store helte: Doja Cat, M.I.A. og Mahalia. Produktionerne bag bevæger sig i forskellige universer med fokus på tunge hiphop beats samt uptempo reggaeton-inspirerede toner.    
   
I 2020 bragede hun frem på den danske musikscene, hvor hun var en del af VEGAs Udvalgte programmet og finalist i DR’s Karrierekanonen.   
   
   
**Fakta om koncerten**         
Bbybites (DK)             
Torsdag den 25. november, 2021 kl. 20.00               
Store VEGA, Enghavevej 40, 1674 København V               
Billetpris 160kr. + gebyr   
Billetsalget starter i dag via vega.dk og Ticketmaster